Ρος Μαρκ Κριστιάν Καμπορέ

Ο Ρος Μαρκ Κριστιάν Καμπορέ (Roch Marc Christian Kaboré, 25 Απριλίου 1957-) είναι πολιτικός από την Μπουρκίνα Φάσο, ο οποίος υπηρέτησε ως πρόεδρος της χώρας από τις 29 Δεκεμβρίου 2015 έως την ανατροπή του σε στρατιωτικό πραξικόπημα τον Ιανουάριο του 2022. Νωρίτερα υπηρέτησε και ως πρωθυπουργός, από το 1994 ως το 1996 και ως πρόεδρος της Εθνοσυνέλευσης από το 2002 ως το 2012. Εξελέγη από τον πρώτο γύρο τον Νοέμβριο του 2015."Burkina Faso swears in new president, capping transition", Agence France-Presse, 29 Δεκεμβρίου 2015.
Με τον διορισμό του έγινε ο πρώτος μη προσωρινός πρόεδρος σε 49 χρόνια που δεν είχε στο παρελθόν δεσμούς με το στρατό. Επανεξελέγη πρόεδρος το 2020.

Πρώτα χρόνια
Γεννήθηκε στην Ουαγκαντουγκού και μετά τη βασική εκπαίδευση σπούδασε στο κολέγιο Σεν Ζαν Μπατίστ ντε λα Σαλ της γενέτειράς του (1968-75). Εν συνεχεία ακολούθησε οικονομικές σπουδές στο Πανεπιστήμιο της Ντιζόν, από όπου απέκτησε τίτλο Μάστερ το 1980.

Σταδιοδρομία
Ο πατέρας του, Σαρλ Μπιλά Καμπορέ, είχε υπηρετήσει υπουργός στην κυβέρνηση του Μορίς Γιαμεογκό και εργάστηκε στην Διεθνή Τράπεζα της Μπουρκίνα (BIB).Allafrica,com, Editorial:Burkina Faso: The "People's Victory" - President-Elect Kaboré and the Democratic Road Ahead for Burkina Faso, By Brian J. Peterson is Associate Professor of History, Union College, New York, 4 Δεκεμβρίου 2015 Την τραπεζική σταδιοδρομία ακολούθησε και ο Ρος Μαρκ Κριστιάν, φτάνοντας σε ηλικία 27 ετών στη θέση του Γενικού Διευθυντή της BIB. Παρέμεινε στη θέση αυτή ως το διορισμό του στην κυβέρνηση, το 1989.

Ο Καμπορέ έγινε υπουργός και αντιπρόεδρος της Εθνοσυνέλευσης. Το 1994 διορίστηκε στην πρωθυπουργία της χώρας και υπηρέτησε ως το Φεβρουάριο του 1996, οπότε παραιτήθηκε και ανέλαβε αντιπρόεδρος του νεοσύστατου Κογκρέσου για Δημοκρατία και Πρόοδο."Feb 1996 – New government – Transformation of ruling party", Keesing's Record of World Events, τόμος 42, Φεβρουάριος 1996, Burkina, page 40,937.

Στις 6 Ιουνίου 2002 εξελέγη πρόεδρος της Εθνοσυνέλευσης, διαδεχόμενος το Μελεγκέ Μορίς Τραορέ.
Επανεξελέγη βουλευτής το 2007 ως ο πρώτος υποψήφιος στη λίστα του CDP. Μετά την εκλογή του εξελέγη ξανά πρόεδρος της εθνοσυνέλευσης με 90 ψήφους.List of candidates elected to the National Assembly in 2007, δικτυακός τόπος Εθνοσυνέλευσης .

Ο Καμπορέ , μαζί με πολλά άλλα σημαίνοντα στελέχη του CDP, ανακοίνωσε την παραίτησή του από το κόμμα στις 6 Ιανουαρίου 2014. TΟι παραιτηθέντες αμφισβήτησαν την ηγεσία του κόμματος κάνοντας λόγο για αντιδημοκρατικό και καταστροφικό τρόπο διοίκησης και εξέφρασαν την αντίθεσή τους στα σχέδια να καταργηθεί το όριο στις προεδρικές θητείες, κάτι που θα επέτρεπε στον  Μπλεζ Κομπαορέ να διεκδικήσει την επανεκλογή του το 2015."Burkina: vague de démissions au sein du parti de Compaoré", Agence France-Presse, 6 Ιανουαρίου 2014 . Στις 25 Ιανουαρίου 2014 ανέλαβε αρχηγός του νεοσύστατου κόμματος Κίνημα του Λαού για Πρόοδο (Mouvement du Peuple pour le Progrès, MPP)."Roch Marc Christian Kaboré à la tête d'un nouveau parti d'opposition", Jeune Afrique, 26-1-2014 ."Blaise wants compromise", Africa Confidential, volume 55, number 3, 7 Φεβρουαρίου 2014.

Στο συνέδριο του MPP που έγινε στην Ουαγκαντουγκού στις 4–5 Ιουλίου 2015, ο Καμπορέ επιβεβαιώθηκε επίσημα ως υποψήφιος για τις προεδρικές εκλογές που διεξήχθησαν στις 29 Νοεμβρίου 2015."Burkina: R.M. Christian Kaboré investi candidat pour la présidentielle", Radio France Internationale, 6 Ιουλίου 2015 ."Burkina Faso: Roch Marc Christian Kaboré, MPP's presidential candidate for 2015 elections", The Africa Report, 8 Ιουλίου 2015.

Ο Καμπορέ κέρδισε τις προεδρικές εκλογές, αποσπώντας το 53,5% των ψήφων, με δεύτερο τον Ζεφιρίν Ντιαμπρέ, που έλαβε 29,7%.Mathieu Bonkoungou and Nadoun Coulibaly, "Kabore wins Burkina Faso presidential election", Reuters, 1 Δεκεμβρίου 2015. Ορκίστηκε πρόεδρος στις 29 Δεκεμβρίου 2015. Λίγες ημέρες μετά την ορκωμοσία του, διόρισε πρωθυπουργό τον οικονομολόγο Πολ Καμπά Τιεμπά στις 7 Ιανουαρίου 2016."Burkina Faso's president names economist as prime minister", Reuters, 7 Ιανουαρίου 2016.

 Επανεκλογή 2020 
Ο Καμπορέ επανεξελέγη στις 22 Νοεμβρίου 2020 συγκεντρώνοντας το 57,87% των ψήφων στις προεδρικές εκλογές.

 Πραξικόπημα 2022 και ανατροπή 
Στις 23 Ιανουαρίου 2022 ανατράπηκε και συνελήφθη από στασιαστές του στρατού στη διάρκεια επιτυχημένου πραξικοπήματος.

Παραπομπές

Κατηγορία:Πρόεδροι της Μπουρκίνα Φάσο
Κατηγορία:Πρωθυπουργοί της Μπουρκίνα Φάσο